Neuvoston asetus (EY) N:o 858/1999, annettu 22 päivänä huhtikuuta 1999, tiettyjen sitrushedelmien tuottajien tukijärjestelmästä annetun asetuksen (EY) N:o 2202/96 muuttamisesta



Virallinen lehti nro L 108 , 27/04/1999 s. 0008 - 0008



NEUVOSTON ASETUS (EY) N:o 858/1999, annettu 22 päivänä huhtikuuta 1999, tiettyjen sitrushedelmien tuottajien tukijärjestelmästä annetun asetuksen (EY) N:o 2202/96 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 43 artiklan, ottaa huomioon komission ehdotuksen(1), ottaa huomioon Euroopan parlamentin lausunnon(2), ottaa huomioon talous- ja sosiaalikomitean lausunnon(3), sekä katsoo, että asetuksen (EY) N:o 2202/96(4) 5 artiklassa vahvistetaan jalostuskynnyksiä; näiden kynnysten ylittyminen arvioidaan niiden kolmen viimeisen markkinointivuoden aikana, kuluva markkinointivuosi mukaan luettuna, jalostettujen määrien perusteella, joille on myönnetty tukea; kun ylitys on todettu, kuluvalle markkinointivuodelle vahvistettua tukea vähennetään; tästä laskutavasta seuraa, että tietyn markkinointivuoden tuen määrää ei voida tietää ennen kyseisen markkinointivuoden päättymistä; tästä tilanteesta aiheutuu hankaluuksia tuottajajärjestöjen hallinnolle; sen vuoksi jalostuskynnyksen ylittymisestä aiheutuvat seuraukset olisi siirrettävä seuraavalle markkinointivuodelle, on tarpeen ottaa huomioon, että tiettyjä tuotteita jalostetaan niiden koko markkinointivuoden aikana; tällaisessa tapauksessa jalostuskynnyksen noudattaminen on arvioitava kolmea markkinointivuotta vastaavan ajanjakson perusteella, ja tätä asetuksen (EY) N:o 2202/96 muutosta olisi sovellettava markkinointivuodesta 1999/2000 alkaen, ON ANTANUT TÄMÄN ASETUKSEN: 1 artikla Muutetaan asetus (EY) N:o 2202/96 seuraavasti: 1) Korvataan 5 artiklan 2 ja 3 kohta seuraavasti: "2. Asianomaisten tuotteiden osalta tiettyjen markkinointivuodelle 3 artiklan 2 kohdan mukaisesti vahvistettua tukea vähennetään 1 prosentilla kutakin tämän artiklan 1 kohdassa tarkoitetun jalostuskynnyksen ylitystä kohden, jos niiden jalostettujen määrien, joille on myönnetty tukea, kyseistä markkinointivuotta edeltävien kolmen markkinointivuoden tai vastaavan ajanjakson keskiarvo ylittää mainitun kynnyksen. Ylitykset vastaavat yhtä prosenttia kunkin 1 kohdassa tarkoitetun kynnyksen tasosta." 2) Korvataan 6 artikla seuraavasti: " 6 artikla Tämän asetuksen soveltamista koskevat yksityiskohtaiset säännöt ja erityisesti tuen maksamista, tarkastustoimenpiteitä ja seuraamuksia, markkinointivuosia, jalostettavaksi toimitetun raaka-aineen vähimmäisominaisuuksia, 5 artiklan 2 kohdassa tarkoitettua vastaavaa ajanjaksoa ja kynnysten ylittymisestä johtuvia taloudellisia seuraamuksia koskevat säännöt annetaan asetuksen (EY) N:o 2200/96 46 artiklassa säädettyä menettelyä noudattaen." 2 artikla Tamä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan markkinointivuodesta 1999/2000. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 22 päivänä huhtikuuta 1999. Neuvoston puolesta W. MÜLLER Puheenjohtaja (1) EYVL C 381, 8.12.1998, s. 9. (2) Lausunto on annettu 24.2.1999 (ei vielä julkaistu virallisessa lehdessä). (3) Lausunto on annettu 24.2.1999 (ei vielä julkaistu virallisessa lehdessä). (4) EYVL L 297, 21.11.1996, s. 49.